Diari Oficial de la Generalitat Valenciana


Sumari del DOGV 5372, del 23-10-2006 (2006/11546)

Concurs. Selecció d'agent urbanitzador per al desenvolupament del programa d'actuació integrada de la unitat d'execució 18 del vigent Pla General d'Ordenació Urbana.
---------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/11855


Data del document
:   14-09-2006

Organisme emissor
:   Ajuntament de Benicarló

Tipus de document
:   Concurs

Descriptors 

:   * Benicarló
    * contracte d'obres
    * licitació
    * indústria de la construcció

Concurs. Selecció d'agent urbanitzador per al desenvolupament del programa d'actuació integrada de la unitat d'execució 18 del vigent Pla General d'Ordenació Urbana. [2006/S11005]  
1. Poder adjudicador  
1.1 Denominació oficial i direcció  
Ajuntament de Benicarló. Carrer Ferreres Bretó, núm. 10, CP 125809. Tel: 55 770 08 54  
1.2 Direcció per a obtindre informació i documentació  
Ajuntament de Benicarló. Carrer Ferreres Bretó, núm. 10. CP 12395. Tel.: 96 446 50 04  
Internet: www.ajuntamentdebenicarlo.org  
2. Objecte del contracte  
Concurs per a la selecció d'agent urbanitzador per al desenvolupament del programa d'actuació integrada de la unitat d'execució 18 del vigent Pla General d'Ordenació Urbana.  
2.2 Descripció  
Desenvolupament de la unitat d'execució 18  
2.3 Lloc on es realitzarà l'obra  
Unitat d'execució 18 del Pla General d'Ordenació Urbana.  
2.4 Nomenclatura de classificació CPV.  
16959812. Treballs de construcció.  
2.5 Duració del contracte i termini d'execució.  
Termini presentació de proposicions.  
4 mesos des de la data d'enviament de l'anunci de concurs al DOUE. La data d'enviament figurarà en la publicació de l'anunci de concurs en el DOGV.   
Termini màxim presentació del P. reparcel·lació. 6 mesos des de la formalització contracte ajuntament-urbanitzador.   
Termini màxim inici selecció de l'empresari-constructor. 1 mes des de formalització contracte ajuntament-urbanitzador.   
Termini màxim inici obres. 3 mesos des de aprovació projecte reparcel·lació   
Termini màxim execució urbanització. 8 mesos des de selecció constructor.   
Termini màxim edificació dels solars. 4 anys des de recepció obres urbaniz.   
2.1.9 Admissibilitat de variants, requisits i límits.  
En qualsevol cas, d'acord amb el que establix l'apartat g) de l'article 131 LUV, no es consideraran variants les modificacions de l'àmbit territorial que suposen simples retocs o ajustaments de detall.  
Per al desenvolupament del programa s'admetran les variants següents:  
En desenvolupament del PAI si podran presentar-se documents de planejament modificatiu de l'ordenació detallada vigent, sense increment de l'IEB. No serà admissible una disminució d'este superior al 10%.  
Les alternatives tècniques si podran ampliar l'àmbit territorial a programar.  
Es podrà ajustar l'aprofitament tipus previst pel planejament superior en el cas que s'apliquen coeficients d'homogeneïtzació per a comparar els aprofitaments establits per a les diferents tipologies. En qualsevol cas el projecte de reparcel·lació definirà l'AT definitiu.  
3.1.1 Depòsits i garanties  
S'establix com a garantia provisional un percentatge del 2% sobre el pressupost de càrregues d'urbanització, inclosos impostos, que s'establixen provisionalment en 375.000€.  
Esta quantitat estimada com a càrregues d'urbanització es considera preu cert de licitació i té caràcter de màxim.  
La garantia definitiva s'establix en un 10%, del preu final adjudicat.  
3.1.4 Condicions de participació  
Podran participar totes les persones, naturals o jurídiques que tinguen plena capacitat d'obrar i no estiguen incurses en alguna de les causes de prohibició de contractar previstes en l'article 20 del TRLCAP.  
3.2.1 Presentació de documentació.  
Els qui pretenguen concórrer a la licitació per a l'adjudicació del programa, hauran de presentar en el Registre General de l'Ajuntament de Benicarló, passeig Febrer Soriano, 10, en el termini establit en estes bases, comptador des de l'enviament de l'anunci de licitació en el Diari Oficial de la Unió Europea, i en horari de 09.00 hores a 14.00 hores, de dilluns a divendres, les proposicions, integrades per dos sobres tancats, identificats en l'exterior amb la indicació de la licitació a la qual concorren i firmats pel licitador o persona que el represente, i s'indicarà el nom i cognoms o raó social del proposant.  
Documentació a aportar:  
Sobre 1. Documentació administrativa  
(Segons bases generals publicades en el BOP de 27 de juny de 2006).  
1. Documentació acreditativa de la personalitat i capacitat d'obrar:  
1.1 Si l'empresa fóra persona jurídica, l'escriptura de constitució o modificació, si s'escau, inscrita en el Registre Mercantil, quan este requisit fóra exigible conforme a la legislació mercantil que siga aplicable. Si no ho fóra, la escriptura o document de constitució, estatuts o acte fundacional en el qual consten les normes per les quals es regula l'activitat, inscrits, si s'escau, en el corresponent registre oficial, així com el codi d'identificació fiscal (CIF). Estos documents hauran de recollir l'exacte règim jurídic del licitador en el moment de la presentació de la proposició.  
1.2 Si es tracta d'empresari individual, el document nacional d'identitat o document que, si s'escau, el substituïsca reglamentàriament, així com el número d'identificació fiscal quan este no conste en aquell.  
1.3 Qui actue en nom o representació d'una persona jurídica haurà d'aportar còpia del document nacional d'identitat i poder acreditatiu de representació degudament validat pel secretari de la corporació. Si el document acreditatiu de la representació continguera delegació permanent de facultats, haurà de figurar inscrit en el Registre Mercantil.  
1.4 Quan es tracte d'empresaris no espanyols d'estats membres de la Comunitat Europea o signataris de l'Acord sobre l'Espai Econòmic Europeu, la capacitat d'obrar s'acreditarà mitjançant la inscripció en el registre professional o comercial, quan este requisit siga exigit per la legislació de l'estat respectiu.   
Els concursants estrangers adjuntaran una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del PI, amb renuncia expressa, si procedix, al fur jurisdiccional estranger que poguera correspondre-li.  
2. Resguard acreditatiu de constitució de la garantia provisional.  
3. Declaració responsable de no estar incurs en causa d'incompatibilitat o en les prohibicions per a contractar amb l'administració que determina l'article 20 del Text Refós de la Llei de Contractes de les Administracions Públiques (TRLCAP), aprovat per Reial Decret Legislatiu 2/2000, de 16 de juny.  
4. Certificació acreditativa d'estar al corrent en el compliment de les obligacions amb la Seguretat Social, expedida per la Tresoreria General de la Seguretat, en relació amb les circumstàncies que s'enumeren en l'article 14 del RGLCAP.  
5. Certificació de l'Agència Tributària acreditativa d'estar al corrent en el compliment de les obligacions tributàries i s'entenen com a tals les que s'enumeren en l'article 13 del RGLCAP, excepte l'esmentada a l'apartat 1, paràgraf a) de l'article 13 que s'acreditarà mitjançant la presentació de l'alta, referida a l'exercici de l'any, o de l'últim rebut de l'impost sobre activitats econòmiques, completat amb una declaració responsable de no haver-se donat de baixa en la matrícula de l'esmentat impost. No obstant això, quan l'empresa no estiga obligada a presentar les declaracions o documents a què fa referència este article, s'acreditarà esta circumstància mitjançant declaració responsable.  
6. En el cas de concórrer a la licitació diverses empreses en unió temporal, tots i cadascun dels empresaris hauran d'aportar els documents acreditatius de la personalitat i capacitat d'obrar a més d'un escrit de compromís en el qual s'indicaran: els noms i circumstàncies dels qui la constituïsquen; la participació de cadascun d'ells, l'assumpció del constituir-se formalment en unió temporal en cas de resultar adjudicataris i la designació d'un representant únic durant la vigència del PAI. L'esmentat document haurà d'estar firmat pels representants de cadascuna de les empreses que componen la unió.  
7. Acreditació de la solvència econòmica i financera en la forma que establix l'article 122 de la LUV, sense perjuí que les bases particulars concreten els documents i nivells de solvència exigits.  
8. Acreditació de la solvència tècnica i professional en la forma que establix l'article 123 de la LUV, sense perjuí que les bases particulars concreten els documents i nivells de solvència exigits.  
9. Acta notarial acreditativa de la remissió pel licitador dels avisos d'inici del procediment de gestió indirecta a què es referix l'article 134.4 de la LUV i del sotmetiment a informació pública dels documents que indica l'esmentat article en l'apartat primer i la publicació dels anuncis en el Diari Oficial de la Generalitat i en un diari dels quals s'assenyalen en l'apartat segon. El termini per a presentació d'al·legacions que s'establirà en els anuncis serà d'un mes comptador des de l'endemà de la publicació en el Diari Oficial de la Generalitat.  
10. Compromís del licitador d'aportar, una vegada transcorregut el termini d'un mes d'exposició al públic de l'alternativa i en el termini dels 10 següents, acta notarial que deixe constància fefaent de totes les al·legacions presentades.  
11. Als efectes previstos en l'article 120.4 de la LUV el licitador presentarà, mitjançant declaració responsable, la relació d'empreses vinculades a este en els termes establits en l'article 234 del TRLCAP.  
Inclourà compromís exprés de l'aspirant a urbanitzador d'habilitar seu en el municipi per a assumir l'atenció personalitzada en els períodes d'informació pública dels documents de gestió, mitjançant personal la qualificació tècnica i disponibilitat horària del qual es detallarà.  
Sobre 2. Alternativa tècnica i proposició  
2.1 Alternativa tècnica  
a) Identificació del document de planejament que regule l'ordenació detallada a desenvolupar. Si este estiguera ja aprovat amb anterioritat al concurs, hi haurà prou amb la referència a la seua identificació. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa.   
b) Justificació del compliment de les condicions d'integració de l'actuació amb l'entorn.  
c) Existència o no d'agrupació d'interés urbanístic i, si s'escau, estatuts i acords socials d'esta.  
d) Terminis proposats per al desenvolupament de l'actuació. Per als terminis d'edificació, si s'escau, s'haurà de tindre en compte que no s'atorgaran llicències d'edificació fins no haver completat la implantació de tots els servicis que s'han d'instal·lar sota rasant.  
e) Projecte d'urbanització.  
f) Enunciat dels objectius complementaris, amb indicació expressa dels compromisos d'edificació simultània a la urbanització que estiga disposat a assumir l'urbanitzador i els propietaris associats per damunt del mínim legal establit.  
g) Mesures de control de qualitat i de gestió medioambiental, que està disposat a assumir a càrrec seu l'urbanitzador per damunt del mínim exigible. En qualsevol cas, s'haurà d'ocupar un 1% del PEM per a control de qualitat. Per a la recepció de l'obra per part de l'administració, s'haurà d'adjuntar document d'acceptació de les instal·lacions per part de les diferents companyies subministradores de servicis i el servici d'enllumenat públic contractat a nom de l'Ajuntament de Benicarló. Igualment, el director tècnic de l'obra certificarà i l'urbanitzador ratificarà que totes i cadascuna de les parcel·les integrades en el programa disposen de tots els servicis urbanístics a peu d'estes.  
h) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
i) Estimació preliminar i general de despeses d'urbanització variables.  
j) Si la proposta modifica l'ordenació estructural, haurà d'acompanyar la documentació establida en els articles 72 a 74 LUV.   
2.2 Proposició jurídicoeconòmica (en sobre tancat identificat a l'exterior amb la indicació de la licitació a la qual concorren i firmat pel licitador com els sobres 1 i 2):  
La proposició juridicoeconòmica s'ajustarà al model que s'integra en estes bases com a annex I.  
3.2.2 Capacitat econòmica i financera.  
La solvència econòmica i financera de l'urbanitzador s'acreditarà, sense perjuí del que disposa en els apartats 2.3 de l'article 122 de la LUV, mitjançant els documents següents:  
1. Informe d'institucions financeres o justificació de l'existència d'una assegurança d'indemnització per riscos professionals.  
2. Declaració sobre el volum global de negocis relatiu als tres últims exercicis.  
3.2.3 Capacitat tècnica.  
La solvència tècnica i professional s'acreditarà, sense perjuí del que establix en els apartats 2.3 de l'article 123 de la LUV, mitjançant els documents següents:  
1. Relació dels programes d'actuació integrada promoguts i gestionats pel concursant.  
2. Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, d'acord amb el que preveu l'article 301 del Reglament d'Ordenació i Gestió Territorial i Urbanística, amb especial menció dels responsables del control de qualitat.  
4.1 Tipus de procediment.  
Obert.  
4.2 Criteris d'adjudicació.  
En relació amb l'alternativa tècnica.  
Millora en la qualitat tècnica de les solucions constructives per a la urbanització i, si s'escau, l'edificació, que sobre els mínims exigits en estes bases, estiga disposat a assumir a càrrec seu l'urbanitzador: 15,00 punts.  
Programa d'edificació d'habitatges de protecció pública o edificacions d'interés social que estiga disposat a promoure l'urbanitzador, 14,00 punts.  
.Acurtament de termini global, 7,00 punts.  
Compromisos addicionals assumits per l'urbanitzador, 7,00 punts.   
Mesures de control de qualitat i medioambiental que estiga disposat a assumir l'urbanitzador per damunt de les mínimes exigibles: 7,00 punts.  
En relació amb la proposició juridicoeconòmica.  
Import total de lès càrregues d'urbanització a repercutir sobre els propietaris en €/m²t homogeneïtzat: 17,50 punts.  
Coeficient de canvi: 15,00 punts.  
Major percentatge de terrenys propis o d'associats que quedaran afectes en el Registre de la Propietat al compliment d'obligacions especials d'edificació, 5,00 punts.  
Percentatge de propietat disposada assumir o col·laborar en l'execució del programa, 5,00 punts.  
Menor percentatge d'aprofitament que ha d'estar a disposició de l'urbanitzador com a retribució de tercers amb els quals no tinga contracte suficient, 7,50 punts.  
4.3.4 Fi de termini de presentació d'ofertes pels licitadors: 13.01.2007  
4.3.6 Llengua en què puguen presentar-se les ofertes: castellà o valencià.  
6.3 Informació addicional  
Les bases generals per a l'adjudicació, desenvolupament i execució de programes d'actuació integrada, mitjançant gestió indirecta en el municipi de Benicarló han sigut publicades en el Butlletí Oficial de la Província de Castelló el 27 de juny de 2006, i estan vigents des del 14 de juliol de 2006.  
L'anunci de licitació ha sigut remés per a publicació en el Diari Oficial de la Unió Europea en data 13 de setembre de 2006.  
Benicarló, 14 de setembre de 2006.. El tinent d'alcalde delegat de l'Àrea d'Urbanisme: Utiliano Martínez Sánchez.